CELEX: 32011R0193
Language: hr
Date: 2011-02-28 00:00:00
Title: Uredba Komisije (EU) br. 193/2011 od 28. veljače 2011. o provedbi Uredbe (EZ) br. 1445/2007 Europskog parlamenta i Vijeća o sustavu kontrole kvalitete s obzirom na paritete kupovne moći  Tekst značajan za EGP

14/Sv. 003
            
            
               HR
            
            
               Službeni list Europske unije
            
            
               158
            
         32011R0193
   
               L 056/1
            
            
               SLUŽBENI LIST EUROPSKE UNIJE
            
            
               28.02.2011.
            
         
      UREDBA KOMISIJE (EU) br. 193/2011
   od 28. veljače 2011.
   o provedbi Uredbe (EZ) br. 1445/2007 Europskog parlamenta i Vijeća o sustavu kontrole kvalitete s obzirom na paritete kupovne moći
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1445/2007 Europskog parlamenta i Vijeća od 11. prosinca 2007. o utvrđivanju zajedničkih pravila za davanje osnovnih informacija o paritetima kupovne moći i za njihov izračun i diseminaciju (1), a posebno njezin članak 7. stavak 4.,
   budući da:
   
               (1)
            
            
               Uredbom (EZ) br. 1445/2007 utvrđuju se zajednička pravila za davanje osnovnih informacija o paritetima kupovne moći te za njihov izračun i diseminaciju.
            
         
               (2)
            
            
               Minimalni standardi kvalitete za osnovne informacije koje trebaju pribaviti države članice, minimalni standardi kvalitete za potvrdu rezultata istraživanja cijena i zahtjevi u pogledu izvješćivanje i procjenu utvrđeni su u odjeljku 5. Priloga I. Uredbi (EZ) br. 1445/2007.
            
         
               (3)
            
            
               Potrebno je dodatno definirati zajedničke kriterije kvalitete i strukturu izvješća o kvaliteti.
            
         
               (4)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Zajednički kriteriji kvalitete i struktura izvješća o kvaliteti s obzirom na paritete kupovne moći, kako je predviđeno u Uredbi (EZ) br. 1445/2007 utvrđuju se u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. veljače 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 336, 20.12.2007., str. 1.
   PRILOG
   
      Zajednički kriteriji kvalitete i struktura izvješća o kvaliteti
   
   1.   Popis izvora i metoda korištenih pri provođenju istraživanja Eurostata o PKM-u („popis PKM-a”)
   
   Za ispunjavanje zahtjeva iz stavka 5.3.1. Priloga I. Uredbi (EZ) br. 1445/2007, svaka država članica osigurava popis izvora i metoda korištenih pri provođenju istraživanja Eurostata o PKM-u (dalje u tekstu „popis PKM-a”).
   Struktura popisa PKM-a temelji se na različitim stavkama osnovnih informacija, dostavljenih u kontekstu Uredbe (EZ) br. 1445/2007, kako slijedi:
   1.   organizacija istraživanja PKM-a na nacionalnoj razini i popratni podaci;
   2.   potrošačka roba i usluge;
   2.1.   istraživanja o cijenama potrošačke robe;
   
               —
            
            
               uključuje informacije o organizaciji istraživanja, uzimanju uzoraka, zastupljenosti, vrednovanju, vremenskim i prostornim čimbenicima prilagodbe;
            
         2.2.   usluge smještaja;
   
               —
            
            
               uključuje informacije o izvorima podataka i njihovoj kvaliteti, sukladnosti s definicijama i izvršene prilagodbe;
            
         3.   vladine službe (samo istraživanje o plaćama zaposlenika);
   
               —
            
            
               uključuje informacije o izvorima podataka i njihovoj kvaliteti, sukladnosti s definicijama i izvršene prilagodbe;
            
         4.   kapitalni proizvodi i usluge;
   4.1.   osnovna sredstva;
   
               —
            
            
               uključuje informacije o organizaciji istraživanja, uzimanju uzoraka, zastupljenosti, vrednovanju;
            
         4.2.   graditeljstvo;
   
               —
            
            
               uključuje informacije o organizaciji istraživanja, izvorima podataka i njihovoj kvaliteti, zastupljenosti, vrednovanju;
            
         5.   konačni izdaci za BDP;
   
               —
            
            
               uključuje informacije o izvorima podataka i njihovoj kvaliteti, sukladnosti s definicijama i izvršene prilagodbe;
            
         U siječnju svake godine, svaka država članica dostavlja ažurirani popis PKM-a, ako tijekom protekle godine dođe do izmjena izvora i metoda.
   2.   Izvješća o istraživanjima cijena potrošačke robe
   
   Kako bi se ispunili zahtjevi iz stavka 5.3.3. Priloga I. Uredbi (EZ) br. 1445/2007, svaka država članica podnosi izvješće za svako istraživanje cijena potrošačke robe. Struktura izvješća je kako slijedi:
   
               1.
            
            
               predistraživanje;
            
         
               2.
            
            
               prikupljanje cijena;
            
         
               3.
            
            
               vrednovanje unutar države;
            
         
               4.
            
            
               vrednovanje između država;
            
         Izvješća o istraživanjima sadrže informacije koje nadopunjuju popise PKM-a.
   3.   Kriteriji kvalitete
   
   Kriteriji korišteni u procjeni kvalitete osnovnih informacija su oni utvrđeni u članku 12. Uredbe (EZ) br. 223/2009 Europskog parlamenta i Vijeća od 11. ožujka 2009. o europskoj statistici (1), uz minimalne standarde utvrđene u odjeljku 5. Priloga I. Uredbi (EZ) br. 1445/2007.
   
      (1)  SL L 87, 31.3.2009., str. 164.